Josep Casas i Esteban Humet van coincidir fent un MBA a IESE l'any 2013.
Els dos joves amb esperit emprenedor van participar conjuntament en diferents iniciatives empresarials, fins que el maig de 2014 van decidir tirar endavant el projecte de Naturitas: un e-commerce especialitzat en la venda de productes i teràpies naturals.
Així en el web s'hi poden trobar des de productes de medicina natural, herbolari, complements dietètics i alimentació, fins a cosmètica natural, higiene i esport.
Josep Casas és enginyer de camins i el gerent comercial de l'empresa.
Esteve Humet està format en Enginyeria de Telecomunicacions i és el gerent tècnic de la startup.
La idea de Naturitas va néixer davant la necessitat que vaig sentir quan em vaig trobar amb una sèrie de dificultats a l'hora d'adquirir productes específics per la meva intolerància a la lactosa i a l'ou.
El fet de trobar i adquirir aquests productes es va acabar convertint en un autèntic suplici, ja que només els trobava en alguns punts de venta molt concrets.
És per això que, partint de la meva experiència personal, vaig detectar l'enorme necessitat de comprar aquests productes més especialitzats d'una manera molt més assequible, ràpida i senzilla, sense renunciar als valors associats a l'herbolari tradicional.
La motivació i idea inicial era la d'oferir una alternativa efectiva als consumidors de productes naturals i ecològics.
Així, l'any 2014 vaig fundar Naturitas amb l'Esteve, com a cofundador i responsable tècnic.
Tenint com a missió principal adaptar-nos a les noves necessitats dels consumidors i millorar el model de compra de productes nutricionals dietètics i de medicina natural.
Per què us especialitzeu en medicina natural?
La realitat és que ens sentim enormement compromesos amb el benestar natural, ja que considerem que el futur passa precisament per buscar alternatives d'origen natural.
De fet, només cal comprovar les xifres i constatar l'augment en el consum de productes ecològics dels darrers anys.
Seguim una tendència in crescendo i a més contribuïm a millorar la salut de les persones com una alternativa de confiança.
Vau creure que l'e-commerce era la millor manera?
Creiem que, al final, la plataforma online resulta ser una via molt més eficient perquè s'adapta millor a les necessitats del consumidor.
Estem parlant d'un servei on el client té una enorme varietat de productes al seu abast i pot adquirir-los d'una manera molt ràpida i sense la necessitat de desplaçar-se.
A més, la nostra idiosincràsia passa precisament pel fet d'oferir una alternativa fàcil i disruptiva; ens volem adaptar a les noves necessitats dels consumidors i això en part es produeix si canviem el model de compra tradicional.
Innovació, comoditat i rapidesa són alguns dels nostres valors principals.
Quines són les dificultats més grans que us heu trobat?
Interpretem que les nostres dificultats no s'allunyen gaire de les de la resta de joves emprenedors que decideixen materialitzar una idea i impulsar un nou negoci "del no res".
Al final, la idea és fer-se un lloc en un mercat on cada cop hi ha més competidors i guanyar visibilitat quan ningú et coneix.
A més, també s'ha de tenir en compte que, actualment, el fet d'innovar cada vegada resulta més complicat ja que les grans corporacions tenen equips interns d'emprenedoria.
També competim amb emprenedors que prenen la decisió d'associar-se amb grans grups audiovisuals, que, a canvi accions, els donen accés a espais publicitaris que els permet guanyar notorietat i escala més ràpidament.
Heu tingut contacte amb l'administració pública per consolidar l'empresa en aquest temps?
Hem mantingut converses amb l'ICF i amb ENISA.
Finalment ens vàrem decantar per un crèdit de 150.000€ amb els darrers.
Amb quina plantilla compteu en aquests moments?
Actualment ja comptem amb una plantilla total de 75 persones, però tenim més previsions de creixement, ja que tancarem l'any 2018 amb un total de 90 persones.
Actualment compteu amb més de 40.000 referències i 1.200 marques.
El nostre objectiu és seguir creixent a nivell internacional per poder expandir l'e-commerce i arribar a nous mercats.
De fet, tenim prevista una nova apertura a Torí (Itàlia) perquè així podrem realitzar entregues a aquest país en menys de 24 hores.
Paral·lelament, seguirem invertint molts esforços en garantir la millor qualitat de servei de la mà de les marques i consolidar-nos en els països on actualment ja tenim presència: Espanya, França, Itàlia i Portugal.
El nostre objectiu no és basa simplement en obtenir beneficis, volem anar més enllà treballant altres valors que com a conseqüència ens aportaran beneficis.
Avui en dia opereu en el mercat espanyol.
Teniu pensat ampliar els països?
De fet, tal com vam anunciar recentment, ja ens hem expandit a nivell internacional, concretament en el mercat italià, francès i portuguès.
Així, a partir de l'entrada en aquests tres països, podrem apropar-nos més als consumidors i oferir un servei més sofisticat.
De fet i per poder concretar millor, a França, ja tenim més 15.000 productes; a Portugal tenim 20.000 referències i, a Itàlia, 10.000 productes més.
En conseqüència, podem afirmar que el balanç és força positiu, ja que el creixement per cada país és del 30% mensual.
A nivell de previsions, tal com hem comentat, la nostra propera apertura serà un magatzem a Torí (Itàlia).
Teniu magatzem a Malgrat de Mar i una parafarmàcia a El Masnou.
Com us ha afectat la consolidació d'Amazon en el mercat espanyol?
Si bé és cert que Amazon va arribar l'any 2011 a Espanya, ja s'ha posicionat com a referent en la venta online, però la gent ja té l'experiència inicial i és per això que busca un nou servei.
Cada cop hi ha més demanda però el nivell d'exigència ha anat in crescendo, ja que els consumidors reclamen un millor servei i una millor especialització.
Naturitas, al final, ofereix un servei alternatiu i segons les dades, el consum de productes bio ha augmentat en un 20% i la nostra empresa ha crescut més que d'altres dins del mateix sector, precisament perquè oferim aquest punt de l'especialització.
I a més, tampoc ens volem allunyar del model de negoci tradicional i de proximitat.
Creieu que la immediatesa en l'entrega és clau en el comerç electrònic?
Un dels punts on més hem treballat, quan es tracta d'oferir el millor servei possible als nostres clients, és el de la rapidesa.
El motiu és força evident, ja que busquem garantir una entrega ràpida en menys de 48 hores per poder oferir altres valors com la comoditat, la millor experiència possible o l'agilització del processos sense intermediaris.
Per tant, podem afirmar que és una part important, però sempre ha d'anar acompanyada d'altres valors.
Actualment tenim més de 165.000 clients i 55.000 ressenyes, així que no podem parlar d'un únic perfil quan ens referim al client.
D'entrada, el perfil de client és aquell que vol cuidar-se d'una manera natural i que està familiaritzat amb productes ecològics.
No obstant, oferim un ventall de categories força ampli (medicina natural, complements dietètics, benestar i salut, cosmètica natural i herbolari) i això ens fa obrir més l'espectre i disposar d'un perfil de comprador molt més transversal, ja que hem aconseguit adaptar-nos a diferents tipus de necessitats.
El principal valor que li aportem és disposa en un únic punt de venda, la immensa majoria de productes d'aquest sector.
Al disposar de dos magatzems a Catalunya, podem emmagatzemar més de 45.000 referències que seran entregades en menys de 48h.
I si algun producte no el tenim, ho diem abans d'acabar la compra amb el que l'usuari sap abans de pagar quan li arribarà.
La nostra idea és facilitar l'obtenció de productes relacionats amb el benestar de les persones a través d'un canal innovador, molt més còmode i ràpid i sense renunciar a la millor qualitat, transparència, confiança i proximitat.
És per això que ja tenim 16 persones en el servei d'atenció telefònica i un xat que s'alimenta de respostes d'usuaris molt avançats.
Què li aconsellaríeu a una persona que vol emprendre?
Creiem que el fet d'identificar i cobrir les necessitats a algun col·lectiu és fonamental, ja que si bé és cert que cada cop resulta més difícil innovar, s'ha d'apostar per un projecte.
I el que és més important, creure i confiar un mateix.
La confiança és bàsica i també les ganes d'emprendre i d'iniciar nous projectes, sense por als reptes i canvis, ja que així és com sorgeixen les noves oportunitats i podem convertir-nos en motors de la transformació.
És bo tenir socis que tinguin les qualitats complementaries perquè el conjunt formi un bon equip.
A més a més, és de gran ajuda disposar de persones que tinguin un rol més de conseller, a qui es pugui de reportar i explicar periòdicament l'evolució del negoci.
Quan emprens acostumes a centrar-te en el dia a dia i aquestes persones et poden ajudar a parar i pensar, i tenir una visió més general de com està anant el negoci.